ORDE do 31 de xullo de 2000 pola que se lle concede autorización definitiva á Escola Familiar Agraria Piñeiral de Arzúa (A Coruña), para imparti-lo ciclo formativo de grao medio de Comercio.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 08/09/2000

Examinado o expediente instruído por instancia do titular da Escola Familiar Agraria Piñeiral de Arzúa (A Coruña), solicitando autorización para imparti-lo ciclo formativo de grao medio de Comercio.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria da Coruña, que se remite cos informes correspondentes.
Vistos o Real decreto 1004/1991, do 14 de xuño (BOE do 26), polo que se establecen os requisitos mínimos dos centros que imparten ensinanzas de réxime xeral non universitarias; Real decreto 777/1998 (BOE do 8 de maio) polo que se desenvolven determinados aspectos da ordenación da formación profesional no ámbito do sistema educativo; Orde do 21 de decembro de 1999 (DOG do 31-1-2000) pola que se regulan determinados aspectos relativos a autorización de centros privados exclusivos de formación profesional específica; Decreto 296/1999 (DOG do 18-11-1999) polo que
se desenvolven determinados aspectos dos currículos dos ciclos formativos de formación profesional específica na Comunidade Autónoma de Galicia; Decreto 133/1995 do 10 de maio (DOG do 22) e a Orde do 20 de setembro de 1995 (DOG do 15 de decembro) que desenvolve o dito decreto.
Considerando que concorren no expediente os requisitos esixidos nas disposicións vixentes para poder acceder ó solicitado.
Esta consellería, por proposta da Dirección Xeral de Centros e Inspección Educativa,
DISPÓN:
Primeiro.-Autoriza-la Escola Familiar Agraria Piñeiral de Arzúa para imparti-lo ciclo formativo de grao medio de Comercio, quedando a composición resultante segundo se especifica no anexo desta orde.
Segundo.-Antes do inicio das ensinanzas que se autorizan, a Delegación Provincial da Consellería de Educación e Ordenación Universitaria, logo de informe da Inspección Educativa, aprobará expresamente a relación de persoal que imparta docencia no dito centro.
Terceiro.-Queda o centro obrigado ó cumprimento da lexislación vixente y a solicita-la oportuna revisión cando teña que modificarse calquera dos datos que sinala a presente orde.
Cuarto.-Contra esta orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día seguinte ó da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo do dous meses perante o Tribunal Superior de Xustiza de Galicia.
Santiago de Compostela, 31 de xullo de 2000.
Celso Currás Fernández
Conselleiro de Educación e Ordenación Universitaria
ANEXO
Provincia: A Coruña.
Concello: Arzúa.
Localidade: Arzúa.
Enderezo: Santa María, s/n .
Código do centro: 15020313.
Denominación específica: Escola Familiar Agraria Piñeiral.
Titular: Federación de Escuelas Familiares Agrarias.
Ensinanzas que se autorizan.
Familia profesional: Comercio e Marketing.
1 ciclo formativo de grao medio de Comercio (1 unidade para 20 postos escolares).
Composición resultante.
a) Centro de educación secundaria:
-4 unidades de educación secundaria obrigatoria.
b) Centro de formación profesional específica:
Familia profesional: Comercio e Marketing.
-1 ciclo formativo de grao medio de Comercio (1 unidade para 20 postos escolares).
-1 ciclo formativo de grao superior de Xestión comercial e marketing (1 unidade para 20 postos escolares).
-2 unidades de FP2 da rama: agraria; especialidade: administración e xestión de empresas agrarias.